പ്രണയ പകയുടെ കാലത്തെ ലൈംഗിക വിദ്യാഭ്യാസത്തിന്റെ ആവശ്യകത..! കോവിഡ് കാലഘട്ടത്തിന് ലോകം മുഴുവന് ചര്ച്ചയായി മാറിയ സെക്സ് എഡ്യുകേഷന് എന്ന വെബ് സീരീസ്. ലോകത്ത് ഏറ്റവും കൂടചുതല് ചര്ച്ചചെയ്ത വെബ്സീരീസ് കേരളത്തിലെ കൗമാരക്കാരുമേറ്റെടുത്തു. ഇത്തരം വെബ്സീരീസുകളിലൂടെ നാം തിരിച്ചറിയുന്നത് കൗമാരക്കാരിലെ ലൈംഗിക പ്രശ്നങ്ങളും അവരനുഭവിക്കുന്ന മാനസിക സമ്മര്ദ്ദങ്ങളുമാണ്. ആതിര പി കെ ലൈംഗിക വിദ്യാഭ്യാസം നമ്മുടെ നാട്ടില് ആവശ്യമാണോ? അതിന് മുന്നേചോദിക്കേണ്ട മറ്റൊരു ചോദ്യമുണ്ട് അതായത് എന്താണ് ഈ ലൈംഗിക വിദ്യാഭ്യാസം എന്നത്? പ്രബുദ്ധരെന്ന് സ്വയം വിശേഷിപ്പിക്കുന്ന കേരളത്തിലെ എത്ര പേര്ക്ക് അറിയാം എന്താണ് ലൈഗിക വിദ്യാഭ്യാസമെന്നും, അതുകൊണ്ട് എന്താണ് ഉദ്ദേശിക്കതുന്നതെന്നും. ഇതിനുള്ള ശരിയായ ഉത്തരം ലഭിക്കണമെങ്കില് സ്കൂളുകളില് ലൈംഗിക വിദ്യാഭ്യാസം വേണമെന്ന് പറഞ്ഞുകൊണ്ടുള്ള വനിതാ കമ്മിഷന് അദ്ധ്യക്ഷ അഡ്വ പി സതീദേവിയുടെ അഭിപ്രായത്തിന് ചുവടെ വന്ന കമന്റുകള് മാത്രം നോക്കിയാല് മതി. ലൈംഗിക വിദ്യാഭ്യാസം എന്ന് കേള്ക്കുമ്ബോള് ലേബര് റൂമുകളിലും അംഗനവാടികളിലും വരെ എത്തിനില്ക്കുന്ന ലൈംഗിക ദാരിദ്ര്യം നിറഞ്ഞവരുടെ കമന്റുകള്മാത്രം മതി സമഗ്ര ലൈഗികതാ വിദ്യാഭ്യാസത്തിന്റെ പ്രാധാന്യവും, അതിന്റെ അടിയന്തിര ആവശ്യകതയും മനസ്സിലാക്കാന്. സ്കൂളുകളില് ലൈംഗിക വിദ്യാഭ്യാസം വേണമെന്ന് വനിതാ കമ്മിഷന് അദ്ധ്യക്ഷ അഡ്വ പി സതീദേവി കഴിഞ്ഞ ദിവസമായിരുന്നു അഭിപ്രായപ്പെട്ടത്. പാലാ സെന്റ് തോമസ് കോളേജില്വച്ച് സഹപാഠി കൊലപ്പെടുത്തിയ നിഥിനയുടെ വീട് സന്ദര്ശിച്ച ശേഷമായിരുന്നു സതീദേവിയുടെ പ്രതികരണം. ലൈംഗിക വിദ്യാഭ്യാസം നല്കുക ഇത്തരത്തിലുള്ള പല പ്രവണതകളും ഇല്ലാതാക്കാന് കഴിയുമെന്നും അവര് അഭിപ്രായപ്പെട്ടിരുന്നു. എന്നാല് സ്കൂളുകളില് ലൈംഗിക വിദ്യാഭ്യാസം നല്കണമെന്ന് വനിതാ കമ്മിഷ അദ്ധ്യക്ഷ പറഞ്ഞതായുള്ള വാര്ത്തകള്ക്ക് താഴെ പിന്നീട് പ്രത്യക്ഷപ്പെട്ടത് അശ്ലീല കമന്റുകളായിരുന്നു. സ്കൂളുകളില് ലേബര് റൂം തുടണ്ടേണ്ടിവരുമെന്നൊക്കെയുള്ള കമന്റുകളാണ് ഏറെയും. ലൈംഗിക വിദ്യാഭ്യാസം എന്ന് കോള്ക്കുമ്ബോള് തന്നെ പുളകം കൊള്ളുന്ന ഇത്തരം കമന്റുകള് ഇടുന്ന മാന്യന്മാരുടെ വിചാരം ലൈംഗിക വിദ്യാഭ്യാസം എന്നത് പോണ് സൈറ്റ് കാണിച്ചു പഠിപ്പിക്കല് ആണെന്നാണ്. ഒന്നും പറഞ്ഞിട്ട് കാര്യമില്ല വിവരദോഷികള്, അത്ര മാത്രം പറഞ്ഞുവെക്കാം. ഇതുകൂടാതെ സംഭവവുമായി ബന്ധപ്പെട്ട് ചില ട്രോളുകളും സോഷ്യല് മീഡിയയില് പ്രത്യക്ഷപ്പെടുന്നുണ്ട്. എന്നാല് അശ്ലീലം നിറഞ്ഞ കമന്റുകള്ക്കെതിരെ നിരവധി പേരാണ് രംഗത്തെത്തുനത്. കുട്ടികള്ക്കല്ല ഇത്തരം ആളുകള്ക്കാണ് ആദ്യം ലൈംഗിക വിദ്യാഭ്യാസം നല്കേണ്ടതെന്നാണ് ഒരു വിഭാഗം അഭിപ്രായപ്പെടുന്നത്. അത് തന്നെയാണ് ആദ്യം ചെയ്യേണ്ടതെന്നാണ് ലോഗിന് കേരളയ്ക്കും പറയാനുള്ളത്. എന്താണ് ലൈംഗികത? ഒരു വ്യക്തിതയുടെ ലൈംഗികപരമായ മനോഭാവം, താല്പര്യങ്ങള്, പെരുമാറ്റം ഇവയെല്ലാം ചേര്ന്നതാണ് അയാളുടെ ലൈംഗികത. ലൈംഗികതക്ക് ജൈവപരവും വൈകാരികവും സാമൂഹികവും രാഷ്ട്രീയപരവുമായ വിവിധ തലങ്ങളുണ്ട്. കേവലം ലൈംഗിക പ്രക്രിയ മാത്രമല്ല ഇതില് വരിക, മറിച്ചു ലിംഗത്വം Gender, ലിംഗ വ്യക്തിത്വം Gender identity, ജെന്ഡര് റോള്സ്, ലൈംഗിക ആഭിമുഖ്യം, ബന്ധങ്ങള്, പരസ്പര ബഹുമാനം, പ്രത്യുല്പാദനം, ലൈംഗിക ആരോഗ്യം തുടങ്ങി വിവിധ വശങ്ങള് ലൈംഗികതയുടെ ഭാഗമായി വരും. എന്നാല് ഈ കാര്യം നമ്മളില് പലര്ക്കും അറിയില്ല എന്നതാണ് വാസ്ഥവം. പക്ഷെ അടിസ്ഥാനപരമായ ഒരറിവും ഇല്ലെങ്കിലും വായില് തോന്നുന്നത് വിളിച്ച് പറയാന് മാത്രം മലയാളികള് സമ്ബൂര്ണ്ണ ,സാക്ഷരത നേടിയിട്ടുണ്ടെന്ന കാര്യം ഇപ്പോള് സോഷ്യല് മീഡിയയില് നടക്കുന്ന പേക്കൂത്തുകളിലൂടെ മനസ്സിലാകും. എന്താണ് ലൈഗിക വിദ്യാഭ്യാസം? അതുകൊണ്ട് ഉദ്ദേശിക്കുന്നതെന്ത്? ലൈംഗികതയുടെ ശാരീരിക, മാനസിക, വൈകാരിക, സാമൂഹിക, ധാരണാപരമായ വശങ്ങളെ കുറിച്ച് കുട്ടികളെ പഠിപ്പിക്കുവാന്, പാഠ്യ പദ്ധതിയുടെ ഭാഗമായി നല്കുന്ന ഒരു പരിശീലന പ്രക്രിയയാണ് സമഗ്ര ലൈംഗികതാ വിദ്യാഭ്യാസം അഥവാ Comprehensive sexuality education എന്ന് പറയുന്നത്. സ്കൂളുകളില് പോകുവാന് സാധിക്കാത്ത കുട്ടികളെ ലക്ഷ്യംവച്ചുള്ള പ്രവര്ത്തനങ്ങളും ഇതിന്റെ ഭാഗമായി ഉണ്ട്. ഇന്റര്നെറ്റിന്റെ കാലത്ത് അറിവുകള് ഒരാളിലേക്കെത്തുന്നത് ആര്ക്കും തടയാനാവില്ല. വിവരങ്ങളുടെ കുത്തൊഴുക്കില് ഏതാണ് ശരി ഏതാണ് തെറ്റ് എന്ന് തിരിച്ചറിയാതെ പകച്ച് നില്ക്കുകയാണ് നമ്മളിന്ന്. ഇവിടെയാണ് തെറ്റായ വിവരങ്ങളെത്തുന്നതിലും മുന്പേ ശരിയായ വിവരങ്ങള് വിദഗ്ധരില് നിന്നും ശരിയായ രീതിയിലെത്തിച്ച്, പക്വതയുള്ള ഒരു ജനതയെ നമ്മള് വാര്ത്തെടുക്കേണ്ടതിന്റെ ആവശ്യഗത വര്ദ്ദിക്കുന്നത്. അതിനാല് കുട്ടിക്കാലം മുതലേ അതത് പ്രായത്തിനനുസരിച്ചുള്ള ലൈംഗികതാ വിദ്യാഭ്യാസവും ആരംഭിക്കോണ്ടതുണ്ട്. അത് കൗമാരത്തിലും യൗവനത്തിലും മാത്രമല്ല പിന്നീടങ്ങോട്ടും തുടരുകയും വേണം. എന്തെന്നാല് മനുഷ്യന് ഓരോ ദിവസവും മാറിക്കൊണ്ടിരിക്കുകയാണ്. ഓരോ കാലഘട്ടത്തിലും മനുഷ്യനും മനുഷ്യബന്ധങ്ങളും നേരിടുന്ന പ്രശ്നങ്ങളനുസരിച്ച് ലൈംഗികതാ വിദ്യാഭ്യാസം സംവദിക്കുന്ന വിഷയങ്ങളും മാറേണ്ടത് അനിവാര്യമാണ്. സമഗ്ര ലൈംഗികതാ വിദ്യാഭ്യാസ പ്രക്രിയയുടെ ലക്ഷ്യം എന്ത്? ലൈംഗികതയുമായി ബന്ധപ്പെട്ട അറിവ് നല്കുന്നത് വഴി അവരുടെ മനോഭാവത്തില് മാറ്റം ഉണ്ടാക്കുകയും, കഴിവുകള് വര്ധിപ്പിക്കുകയും അങ്ങനെ അവരെ ശാക്തീകരിക്കുകയും ചെയ്യുക. എന്നതാണ് പ്രധാന ലക്ഷ്യമായി പറയുന്നത്. അവരുടെ ആരോഗ്യത്തിന്റെ മഹത്വവും ക്ഷേമവും തിരിച്ചറിയാന് പ്രാപ്തരാക്കുക. പരസ്പര ബഹുമാനത്തില് അധിഷ്ഠിതമായ, വ്യക്തിഗത, സാമൂഹിക, ലൈംഗിക ബന്ധങ്ങള് സൃഷ്ടിക്കാന് അവരെ സഹായിക്കുക തന്റെയും മറ്റുള്ളവരുടെയും അവകാശങ്ങള് തിരിച്ചറിയാനും, അത് സംരക്ഷിക്കാനും കഴിവുള്ളവരാക്കുക. ജീവിതത്തില് എടുക്കുന്ന തീരുമാനങ്ങള് നമ്മളെയും മറ്റുള്ളവരെയും എങ്ങനെ ബാധിക്കുമെന്ന് മനസിലാക്കാന് സഹായിക്കുക. എന്നിങ്ങനെയാണ് മറ്റ് ലക്ഷ്യങ്ങള്. എന്തൊക്കെയാണ് സമഗ്ര ലൈംഗികതാ വിദ്യാഭ്യാസ പദ്ധതിയുടെ പ്രത്യേകതകള് ലൈംഗികതയെ സംബന്ധിച്ച് എന്തെങ്കിലുമൊക്കെ കുട്ടികള്ക്ക് പറഞ്ഞു നല്കുന്നതല്ല സമഗ്ര ലൈംഗികതാ വിദ്യാഭ്യാസ പദ്ധതി. അത്. ശാസ്ത്രീയമായിരിക്കണം അതായത് ശാസ്ത്രീയമായി കൃത്യമായ കാര്യങ്ങള് വേണം പഠിപ്പിക്കുവാന്. രണ്ടാമതായി അത് സമഗ്രമായിരിക്കണം. കേവലം ലൈംഗിക അവയവങ്ങളെ കുറിച്ചും ലൈംഗിക പ്രക്രിയയെ കുറിച്ചും മാത്രം പഠിപ്പിച്ചാല് പോരാ, മറിച്ചു ലൈംഗികതയുടെ എല്ലാ വശങ്ങളും അതില് ഉള്പ്പെടണം. അടുത്തതായി പ്രായത്തിനും ബൗദ്ധിക വളര്ച്ചക്കും അനുസരിച്ചാവണം ഇത് ചെയ്യേണ്ടത് ഓരോ പ്രായത്തിലുള്ളവര്ക്കും മനസിലാക്കാന് സാധിക്കുന്ന വിവരങ്ങള് വേണം ഉള്പ്പെടുത്താന്. ചെറുപ്രായത്തില് തുടങ്ങി വളര്ച്ചക്ക് അനുസരിച്ചു വര്ധനവ് വരുത്തുകയും വേണം. അതുകൊണ്ടാണ് ഇത് പാഠ്യപദ്ധതിയുടെ ഭാഗമായി വേണം നടപ്പിലാക്കാന് എന്ന് പറയുന്നത്. അതോടൊപ്പം മാനുഷിക അവകാശങ്ങള്ക്കു പ്രാധാന്യം നല്കുന്ന രീതിയില് ആവണം പഠനം. കൂടാതെ ലിംഗ സമത്വം ഉറപ്പാക്കുന്നത് ആയിരിക്കണം അതോടൊപ്പം സാമൂഹിക സാംസ്കാരിക പ്രത്യേകതകളെ കണക്കില് എടുക്കണം, കുട്ടികളുടെ അറിവിലും കാഴ്ചപ്പാടിലും മാറ്റം വരുത്താന് സാധിക്കുന്നതാവണം എന്നതുകൂടി പ്രത്യേകം ശ്രദ്ധിക്കേണ്ടതാണ്. ലൈംഗികതാ വിദ്യാഭ്യാസ പദ്ധതിയില് ചര്ച്ച ചെയ്യുന്നത് 8 ആശയങ്ങള് 1. മാനുഷിക ബന്ധങ്ങള് 2. ലൈംഗികത മൂല്യങ്ങള്, അവകാശങ്ങള്, സാംസ്കാരിക വശങ്ങള് 3. ജന്ഡര് എന്താണെന്ന് മനസിലാക്കുക 4. അതിക്രമങ്ങള് എന്തൊക്കെയാണ്? എങ്ങനെ സുരക്ഷ ഉറപ്പാക്കാം? 5. ആരോഗ്യത്തിനും ക്ഷേമത്തിനും വേണ്ട നൈപുണ്യങ്ങള് 6. മനുഷ്യ ശരീരവും അതിന്റെ വളര്ച്ചയും പരിണാമവും 7. ലൈംഗികത, ലൈംഗികപരമായ പെരുമാറ്റങ്ങള് 8. ലൈംഗിക പ്രത്യുല്പാദന ആരോഗ്യം ഈ ഓരോ വിഷയത്തിലുമുള്ള പരിശീനലനം വഴിയായി കുട്ടികളുടെ അറിവ് വര്ധിപ്പിക്കുക, അതുവഴി അവരുടെ അവബോധത്തിലും അതുപോലെ കഴിവുകളിലും അങ്ങനെ അവരുടെ പെരുമാറ്റത്തിലും മാറ്റം കൊണ്ടുവരിക. ഇതാണ് സമഗ്ര ലൈംഗികതാ വിദ്യാഭ്യാസ പദ്ധതിവഴി ലക്ഷ്യമിടുന്നത്. എന്താണ് ലൈംഗികതാ വിദ്യാഭ്യാസത്തിന്റെ ആവശ്യകത അതേസമയം വനിതാ കമ്മീഷന് അധ്യക്ഷയുടെ വാക്കുകള് കേട്ടപ്പോള് ആദ്യം ഏവരും ഉയര്ത്തിയ ചോദ്യമാണ് ഇതിന്റെ ഒക്കെ ആവശ്യമുണ്ടോ എന്നത്. എന്നാല് അതിനുള്ള ഉത്തരവുമ വ്യക്തമാണ്. നിരവധി യൂറോപ്യന് രാജ്യങ്ങളിലെ പഠനങ്ങള് തെളിയിക്കുന്നത് രാജ്യവ്യാപകമായി ലൈംഗികതാ വിദ്യാഭ്യാസം നടപ്പിലാക്കുന്നത് വഴി കൗമാര ഗര്ഭധാരണനിരക്കും, ഗര്ഭച്ഛിദ്രനിരക്കും, ലൈംഗിക രോഗനിരക്കും, എയ്ഡ്സ് അണുബാധയും 1524 വയസ്സിനുള്ളിലുള്ളവരില് കുറക്കാനാകുന്നുവെന്നാണ്. ജീവിതത്തിലെയും ബന്ധങ്ങളിലെയും പ്രശ്നങ്ങള് നേരിടാനുള്ള കഴിവും ആത്മവിശ്വാസവും കൂടുകയും ചെയ്യുന്നു. അങ്ങനെ കൂടുതല് അര്ഥവത്തായ മനുഷ്യബന്ധങ്ങളുണ്ടാകുന്നു. ലൈംഗികസമത്വം വഴി കഷ്ടപ്പെടുന്ന ലൈംഗിക ന്യൂനപക്ഷങ്ങളേയും സ്ത്രീകളേയും കൂടുതല് ശക്തിപ്പെടുത്താനും സമൂഹം തയാറാക്കി വച്ചിരിക്കുന്ന ആണ്ബോധങ്ങള് തൃപ്തിപ്പെടുത്തലല്ല ജീവിതമെന്ന് ആണ്കുട്ടികളെ പഠിപ്പിക്കാനും ലൈംഗിക വിദ്യാഭ്യാസം വഴി സാധിക്കും. പരസ്പരം സ്നേഹിക്കുന്നതിനുപുറമേ പരസ്പര ബഹുമാനമുള്ള പരസ്പരസമ്മതപ്രകാരമുള്ള മനുഷ്യ ബന്ധങ്ങളുണ്ടായിവരും. ഇതിന് ഉദാഹരണമാണ് കോവിഡ് കാലഘട്ടത്തിന് ലോകം മുഴുവന് ചര്ച്ചയായി മാറിയ സെക്സ് എഡ്യുകേഷന് എന്ന വെബ് സീരീസ്. ഈ വെബ്സീരീസ് സംവിധാനം ചെയ്തിരിക്കുന്നത് ഒരു പെണ്കുട്ടിയാണെന്നറിഞ്ഞാല് എത്രപേര് വിശ്വസിക്കും. ലോകത്ത് ഏറ്റവും കൂടചുതല് ചര്ച്ചചെയ്ത വെബ്സീരീസ് കേരളത്തിലെ കൗമാരക്കാരുമേറ്റെടുത്തു. ഇത്തരം വെബ്സീരീസുകളിലൂടെ നാം തിരിച്ചറിയുന്നത് കൗമാരക്കാരിലെ ലൈംഗിക പ്രശ്നങ്ങളും അവരനുഭവിക്കുന്ന മാനസിക സമ്മര്ദ്ദങ്ങളുമാണ്. ഇത്തരം വിഷയങ്ങള് സ്കൂളുകള് കലാലയങ്ങള് തുടങ്ങിയ സംവിധാനങ്ങളിലേക്ക് ഫലപ്രഥമായി എത്തിയാല് മാത്രമേ ലൈംഗിക വിദ്യാഭ്യാസമെന്നത് പൂര്ണ്ണമാവുകയുള്ളു.